作者:葛長庚
標題:賀新郎
內容:飛盡桃花片。倚東風、高吟大嘯，開懷消遣。芍藥牡丹開未遍。不道韶華如電。無心向、小庭幽院。秉燭夜遊雖不倦，奈一番、風雨花容變。春去也，無人見。何處鶯鶯啼不斷。探後園、紅稀翠減，青稠綠滿。蝶在花間猶死戀。早有行人搖扇。故自要、與春為餞。笑指白雲歸去好，對夕陽、瀉酒憑誰薦。柳深處，有雙燕。